

# Event Details

- **Event Name**: JAMES BRANDON LEWIS TRIO
- **Event Start and End Date**: Sat, 14 Mar, 2026 at 08:00 pm
- **Event Description**: The Rebirth of the Jazzbina Pula
14.03.2026. | subota | Pula, Circolo

JAMES BRANDON LEWIS TRIO

James Brandon Lewis - tenor saksofon
Josh Werner - el. bas
Warren „Trae“ Crudup III - bubanj

☆

Dvorana Circola će za ovu priliku biti preuređena u pravi klupski prostor (stolovi, slobodna sjedeća i stajaća mjesta, cuga…). što je razlog više da na vrijeme kupite svoju ulaznicu na https://core-event.co/en/events/james-brandon-lewis-trio-1f9e/

Kao i do sada, ulaznice možete i rezervirati na e-mail: jazzbina.rebirth@gmail.com

JBL: https://jblewis.com

☆

James Brandon Lewis trio - Apple Cores: put do ishodišta 

„Saksofonist koji istovremeno utjelovljuje i nadilazi tradiciju“ (The New York Times), James Brandon Lewis danas je jedan od najutjecajnijih glasova suvremenog jazza - glazbenik koji je u nešto više od desetljeća postao ključna figura nove američke impro-jazz scene (aktualni nositelj DownBeatovih titula tenor saksofoniste i jazz umjetnika godine). Njegov rad spaja gospel, blues i R&amp;B s eksplozivnom saksofonskom linijom koja se naslanja na Johna Coltranea, Roberta Aylera i Sonnyja Rollinsa, a da pritom nijne imitator. Naprotiv, Lewis gradi vlastiti jezik, snažan, lirski i duboko duhovan.

Takva estetska i emotivna širina posebno dolazi do izražaja u James Brandon Lewis triju, sastavu koji funkcionira kao živi organizam. Uz Lewisa trio čine i Josh Werner na električnom basu i Warren „Trae“ Crudup III na bubnjevima - dva glazbenika čija se poetika savršeno uklapa u njegovu viziju. Werner donosi hipnotičku dub-gravitaciju i dubinu tekstura, dok Taylor gradi ritmičku arhitekturu koja istovremeno nosi i destabilizira, omogućavajući glazbi da se neprestano razvija.

Njihov zajednički rad najjasnije je dokumentiran na najnovijem albumu Apple Cores, remek djelu suvremenog jszza, ploči koja destilira energiju i filozofiju ovog trija. Apple Cores zvuči kao glazba koja se rađa iz hitnosti - kombinacija mantričnog groovea, otvorene improvizacije i snažnog osjećaja komunikacije među glazbenicima. Bas i bubanj tvore gustu, elastičnu mrežu u kojoj Lewisov tenor ne leti sam, već kao dio velikog, povezanog sustava. Upravo zato album odjekuje tako živo: svaka nota djeluje neizbježno, svaka gesta ima težinu.

O njima možda najbolje govori gitarist Marc Ribot, koji kaže: „Sola Jamesa Brandona Lewisa su poput jumbo-jeta. Treba im puno piste da uzlete i slete. Ne zato što su golema po zvuku, tehnici, duši, idejama, energiji i originalnosti, nego zato što nose dragocjeni teret: živu ostavštinu Johna Coltranea. Ne mislim na vještog ‘young liona’ koji reproducira povijesni jazz zvuk, već na umjetnika koji ima hrabrosti preuzeti duhovni izazov - kanalizirati ono što danas treba biti kanalizirano.“

Upravo ta hrabrost - duhovna, glazbena, ljudska - stoji u središtu trija. U izvedbama James Brandon Lewis trija osjeća se istodobno vatra i suptilnost, sirovost i lirika, meditacija i eksplozija. Glazba ne slijedi unaprijed postavljene strukture: ona ih gradi u trenutku, ruši, ponovno uspostavlja. Trio svira kao da traži istinu koja se može doseći samo potpunim predanjem zvuku.

Apple Cores zato nije tek album, nego manifest jedne ideje: da jazz, kada je najživlji, nije forma nego proces - dijalog, istraživanje, potraga. A James Brandon Lewis trio jedan je od onih bendova koji taj proces pretvaraju u iskustvo koje se pamti još dugo nakon što posljednji ton utihne. 

☆

Josh Werner (el. bas) - ples na žicama bez zaštitne mreže

Josh Werner jedan je od onih glazbenika čiji rad ne ulazi u prostor jedne scene ili jedne estetike. Rođen 1974. u Milwaukeeju, a formiran u New Yorku, Werner je basist, skladatelj, producent i vizualni umjetnik čiji se opus proteže od dub i reggae glazbe, preko hip-hopa i eksperimentale, pa sve do suvremenog jazza. Njegova karijera svjedoči rijetkoj sposobnosti da se jednako duboko izrazi u potpuno različitim glazbenim svjetovima - i da ih poveže u vlastiti, prepoznatljivi jezik.

Wernerov prvi ozbiljniji korak bio je studij na glasovitom New School u New Yorku, kamo je došao 1996. nakon privatnog školovanja kod legendarnog kontrabasista Richarda Davisa. Taj spoj akademske discipline i otvorenosti njujorške glazbene scene oblikovao ga je kao glazbenika širokog horizonta, spremnog na riskantne i žanrovski neuhvatljive suradnje.

Tijekom godina postao je tražen studijski i koncertni basist, surađujući s imenima koje je teško staviti u istu rečenicu, ali njemu to uspijeva bez napora: od Lee “Scratch” Perryja, Popcaana i Vybz Kartela do članova Wu-Tanga, CocoRosie, Bill Laswella i brojnih drugih. Kao član Roots Tonica - pratećeg benda Matisyahua - bio je suautor albuma Live at Stubb’s (zlatna naklada) i Youth (Grammy nominacija), čime je već rano u karijeri ostavio ozbiljan trag.

No Werner ne postoji samo kao glazbenik unutar tuđih vizija. Njegov solo album Mode for Titan (2020.), koji je ko-producirao Bill Laswell, pokazuje ga u intimnoj, meditativnoj formi: samo bas, bez ritam sekcije, bez zaštitnih mreža. To je glazba prostora, zraka i kontemplacije - dokaz da se bas može pretvoriti u vodeći narativ, u instrument koji stvara pejzaže, ne samo temelje.

U kontekstu JBL trija njegova muzikalnost dolazi do punog izražaja: duboka, centrirana, ali istovremeno otvorena prema eksploraciji, savršena kao kontrapunkt Lewisovoj eruptivnoj energiji i Chad Taylorovoj lucidnoj ritmici. Werner je istovremeno sidro i interpretator, glazbenik koji razumije i groove i slobodu.

Njegova prisutnost na pozornici donosi nešto rijetko - osjećaj da bas nije samo instrument, nego sila koja oblikuje tijek vremena i emocije u glazbi. Bilo da gradi masivne dub linije ili minimalističke strukture, Josh Werner svira s jednakom dozom intenziteta i smirenosti. Upravo zato njegovi nastupi ostavljaju dojam umjetnika koji svaku notu bira s promišljanjem, ali svaku frazu prepušta trenutku.

Josh Werner je glazbenik koji ne slijedi trendove ni žanrove - on ih povezuje i nadilazi. Njegov rad definira hrabrost, dubina i rijetko viđena osjetljivost za zvuk. Koncert s njim nije samo večer glazbe, nego poziv u svijet gdje bas postaje glas, priča i pejzaž.

☆

Warren G. Crudup III “Trae” - bubanj

Warren G. Crudup III “Trae” dolazi iz glazbene obitelji, a strast prema bubnjevima pokazuje još od treće godine života. Rođen 7. prosinca 1984. u Dothanu, Alabama, odrastao je u Fort Washingtonu, Maryland, gdje se glazbeno formirao u okrilju crkve COGIC. Njegov je izraz duboko ukorijenjen u tradiciji, ali istodobno otvoren širokom spektru stilova – od jazza i gospela, preko funka i go-goa, do različitih etničkih glazbenih praksi.

Tijekom karijere svirao je, snimao i nastupao s nizom istaknutih glazbenika, među kojima su legendarni Edward “Butch” Warren, Grammyjem nominirani Cheick Hamala Diabaté, David Ornette Cherry, Tarus Mateen i James Brandon Lewis. Trenutačno je član središnjeg dua sastava BLACKS’ MYTHS, zajedno s basistom Lukeom Stewartom.

Warren je također bio član prestižnog UDC Big Banda na Sveučilištu District of Columbia, gdje je imao priliku dijeliti pozornicu s iznimnim glazbenicima poput Brucea Williamsa, Allyna Johnsona i mnogih drugih. Kao svoje ključne uzore navodi niz velikana bubnjarske povijesti – Elvina Jonesa, Tonyja Williamsa, Maxa Roacha, Billyja Cobhama i Dennisa Chambersa – čiji su ga rad i energija trajno oblikovali i nadahnjivali.

Crudupov bubnjarski stil obilježen je snažnom fizičkom energijom, dubokim osjećajem za groove i izrazitom duhovnom dimenzijom koja vuče korijene iz crkvene glazbe. Njegovo sviranje često počiva na gustoj, pulsirajućoj ritmičkoj podlozi, ali je istodobno izrazito fleksibilno i otvoreno – sposoban je jednako uvjerljivo graditi formu iznutra, suptilno reagirajući na suigrače, kao i preuzeti vodeću, gotovo narativnu ulogu u ansamblu.

U jazzu se oslanja na nasljeđe Elvina Jonesa i Tonyja Williamsa, posebno u načinu na koji razlama vrijeme i tretira bubnjeve kao orkestralan instrument, dok se u njegovu pristupu grooveu osjete utjecaji funka, go-goa i fusiona, s naglašenom tjelesnošću ritma. Crudup često kombinira poliritmiju s ponavljajućim obrascima, stvarajući osjećaj napetosti i kretanja koji glazbu neprestano gura naprijed.

U kontekstu projekata poput BLACKS’ MYTHS, njegov je stil sirov, hipnotičan i izrazito kolektivan: bubnjevi nisu samo pratnja, nego ravnopravan glas u dijalogu s basom, sposoban oblikovati dramaturgiju cijele skladbe. Njegovo sviranje odaje glazbenika koji istodobno duboko poštuje tradiciju i ne boji se rizika, improvizacije i zvučnog eksperimenta.
- **Event URL**: https://allevents.in/pula/james-brandon-lewis-trio/200029353952825
- **Event Categories**: music, entertainment, concerts, reggae
- **Interested Audience**: 
  - total_interested_count: 184

## Ticket Details

- **Ticket URL**: https://core-event.co/events/james-brandon-lewis-trio-1f9e/?utm_source=AllEvents.in&utm_medium=event-discovery-platform&utm_campaign=pula-events

## Event venue details

- **city**: Pula
- **state**: IS
- **country**: Croatia
- **location**: Circolo "zajednica Talijana Pula"
- **lat**: 44.86992
- **long**: 13.84774
- **full address**: Circolo &quot;zajednica Talijana Pula&quot;, Carrarina ulica 1, HR-52100 Pula, Hrvatska, Pula, Croatia

## Event Organizer details

- **affiliate_id**: 2
- **organizer**: Jazzbina Pula (https://allevents.in/org/jazzbina-pula/2296669)

## Event gallery

- **Alt text**: banner
  - **Image URL**: https://cdn-az.allevents.in/events9/banners/49e6737b7a5943c0a91121fb2d9393277eef58eadf8e64263c3e24fd3aa29d3b-rimg-w1200-h628-dc090a0e-gmir?v=1773459691
- **Alt text**: thumbnail
  - **Image URL**: https://cdn-az.allevents.in/events9/banners/b587f57f549bf60f5c04b5110c3ffd185e41e1d74b9ccb886da97019f40b5184-rimg-w300-h300-dc0b0c10-gmir?v=1773459691

## FAQs

- **Q**: When is the event happening?
  - **A:** Sat, 14 Mar, 2026 at 08:00 pm
- **Q**: Where is the event happening?
  - **A:** Circolo &quot;zajednica Talijana Pula&quot;, Carrarina ulica 1, HR-52100 Pula, Hrvatska, Pula, Croatia
- **Q**: Who is organizing the event?
  - **A:** Jazzbina Pula
- **Q**: What type of event is this?
  - **A:** music, entertainment, concerts, reggae
- **Q**: Where can I find ticket details about JAMES BRANDON LEWIS TRIO ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "MusicEvent",
        "name": "JAMES BRANDON LEWIS TRIO",
        "image": "https://cdn-az.allevents.in/events9/banners/49e6737b7a5943c0a91121fb2d9393277eef58eadf8e64263c3e24fd3aa29d3b-rimg-w1200-h628-dc090a0e-gmir?v=1773459691",
        "startDate": "2026-03-14",
        "url": "https://allevents.in/pula/james-brandon-lewis-trio/200029353952825",
        "location": {
            "@type": "Place",
            "name": "Circolo \"zajednica Talijana Pula\"",
            "address": {
                "@type": "PostalAddress",
                "streetAddress": "Carrarina ulica 1, HR-52100 Pula, Hrvatska",
                "addressLocality": "Pula",
                "addressRegion": "IS",
                "addressCountry": "HR"
            },
            "geo": {
                "@type": "GeoCoordinates",
                "latitude": "44.86992",
                "longitude": "13.84774"
            }
        },
        "eventAttendanceMode": "https://schema.org/OfflineEventAttendanceMode",
        "description": "The Rebirth of the Jazzbina Pula\n14.03.2026. | subota | Pula, Circolo\n\nJAMES BRANDON LEWIS TRIO\n\nJames Brandon Lewis - tenor saksofon\nJosh Werner - el. bas\nWarren „Trae“ Crudup III - bubanj\n\n☆\n\nDvorana Circola će za ovu priliku biti preuređena u pravi klupski prostor (stolovi, slobodna sjedeća i sta",
        "organizer": [
            {
                "@type": "Organization",
                "name": "Jazzbina Pula",
                "url": "https://allevents.in/org/jazzbina-pula/2296669",
                "description": "12.10.2013. @ HP club - hotel Pula - SEX MOB (NY)\n"
            }
        ]
    }
]
```